Kas keegi oskab defineerida, mis on pisiasjad?  Kas 1) väikesed tähtsusetud seigakesed, detailikesed,  tühiasjad  või 2) elu paratamatud koostisosad, milleta suurt tervikut ei teki?  Lühidalt, kas mosaiigikillud, pusletükid või puru taskupõhjas, kiviklibu maanteel, tolmukübe universumis?  Mõnikord ma mõtlen nii, teinekord naa.    Vahel ma mõtlen, et üks inimene pole mitte keegi, sest temast ei sõltu mitte midagi. Te teate ju küll - "asendamatuid pole".  Vahel ma mõtlen, et minu elu ei lähe kellelegi korda, et see ongi maailma universumis üks pisematest pisim pisiasi.    Ma vaatasin meie valla KOV nimekirju: 18 kohale kandideerib ühtekokku 117 inimest!!!! Mõned neist lõpetasid üsna hiljuti kooli, suhteliselt tagasihoidlike tulemustega muide, on isegi üks õpilaskandidaat.  Tule taevas appi! Kas nemad hakkavadki nüüd meie elu pisiasjade?! üle otsustama?